Mičigen proširuje ekonomsku bazu
Neke kompanije eksperimentišu sa prelaskom na proizvodnju odeće kako bi izdržale sledeću ekonomsku krizu. 
Kompanija “TD Industrial Coverings” u Sterling Hajtsu proizvodila je najlonske prekrivače za robote koji se koriste u proizvodnji automobila. Ali kada su tri najveća američka proizvođača automobila skoro bankrotirala 2008-e, presednik, Mark Dandreta, je morao da otpusti vise od 75 odsto radnika. Dandreta je član male ali rastuće grupe poslovnih ljudi u Mičigenu koji su se odvažili da uđu u poduhvat proizvodnje odeće kao način da se prošire van automobilskog sektora. Markovi radnici trenutno rade na odeći za konobarice koje služe koktele. Kada bude završena ona odlazi u kazino u Čikago. Dandreta kaže da njegova kompanija zapošljava nove radnike ali da ima teškoća da nađe dovoljan broj kvalifikovanih radnika. Šef smene Jelena Gazijan, testira one koje konkurišu za posao. Ona misli da joj je radno mesto sigurnije danas kada je kompanija angažovana u više sektora. “ A to je bolje i za Mičigen. “ Elinor Fjuks je zadužena za planiranje ekonomskog razvoja i doprinela je pokretanju Saveta za tekstilnu industriju Mičigena 2011-e. Ta agencija pomaže malim tekstilnim fabrikama da se povezuju sa drugim u okviru države kako bi razvile biznis. Modna dizajnerka Boni Foli misli da bi proizvodnja odeće mogla jednog dana da obezbedi više radnih mesta u Mičigenu nego mnoge druge industrije te države, van automobilske. Proizvodnja odeće trenutno doprinosi manje od 5 miliona dolara ekonomiji Mičigena. Ali ova država želi da promeni svoj imidž i da se postepeno afirmiše kao centar za proizvodnju odeće u Americi sa brendom – “made in the United States”.